Forslag til projekter i Indre By bydelsplan 2026-2030

Angiv navn på arbejdsgruppe: 
Den Grønne Ring _________________________________________________________________________
Angiv, om nedenstående er udfyldt med deltagelse af arbejdsgruppen (sæt kryds): 
Ja  Nej 
	Navn på og beskrivelse af projekt:
Den Grønne Ring – Genetablering af den historiske fæstningsring


	
Fæstningsringen er et enestående stykke dansk kulturhistorie. Store dele af det historiske anlæg eksisterer stadig i dag, men fremstår mange steder fragmenteret og uden en tydelig sammenhæng. Visionen er at samle de eksisterende dele og genetablere Fæstningsringen som én sammenhængende grøn ring omkring Indre By.

Visionen er særlig aktuel, fordi Københavns Borgerrepræsentation har vedtaget en ny gang- og cykelbro mellem Langelinie og Refshaleøen. Dermed opstår en ny forbindelse på tværs af havnen, som gør det muligt at opleve og udvikle Fæstningsringen som en samlet helhed.
Det, der tidligere skulle holde fjenden ude, kan i fremtiden være med til at samle byen. Den Grønne Ring skal forbinde eksisterende parker, voldanlæg, byrum, kulturinstitutioner og havnen i ét sammenhængende grønt og blåt parkbånd. En perlerække af meget forskellige steder og oplevelser, bundet sammen af en fælles historisk fortælling og en attraktiv rute for gående, løbende og cyklende.
Visionen er dermed ikke at genskabe det historiske forsvarsværk, men at bruge dets struktur som afsæt for en ny grøn folkepark for hele København – hvor kulturhistorie, natur, bevægelse og byliv mødes.



	Formål med projekt:
	Set i et bystrategisk perspektiv kan Den Grønne Ring blive en løftestang for de svageste strækninger i det eksisterende forløb. Det gælder blandt andet H.C. Andersens Boulevard, Nørre Voldgade og Sølvgade, hvor en styrkelse af de grønne forbindelser, byrummene og forholdene for gående og cyklende samtidig kan løfte nogle af de mest trafikdominerede dele af Indre By.
Formålet er derfor at skabe en langsigtet plan, der samler Fæstningsringen som én helhed, men som samtidig gør det muligt at udvikle og realisere den etapevis. Ringen bliver dermed en robust ramme for Københavns langsigtede udvikling, der bygger videre på nogle af byens største eksisterende kvaliteter: havnen, vandet, parkerne og de grønne strukturer.
Projektets styrke er, at mere end 90 procent af ringen allerede eksisterer. Opgaven handler derfor i høj grad om at forbinde, styrke og aktivere det, byen allerede har. Med strategiske indgreb på de steder, hvor sammenhængen i dag brydes, kan Den Grønne Ring udvikles til Københavns største sammenhængende parkforløb – ikke kun for Indre By, men også som en forbindelse til brokvartererne omkring.
Ringen kan samtidig skabe en attraktiv rekreativ rute for gang, løb og cykling og forbinde byens parker, museer, kulturinstitutioner og havnemiljøer i én samlet struktur.


	Tidsplan for og elementer i projektet: 
	Projektets styrke er, at Den Grønne Ring både er en ambitiøs, langsigtet vision for København og samtidig kan realiseres etapevis gennem en række selvstændige delprojekter.

Flere dele af ringen er allerede under udvikling. Nogle projekter er under anlæg, herunder Torvegade og Refshalevej, mens der for andre er afsat midler til realisering, herunder den nye gang- og cykelbro mellem Langelinie og Refshaleøen. Andre befinder sig på forprojekt- eller visionsstadiet og drives frem af lokale interessenter og kræfter.
Den Grønne Ring kan samle disse initiativer under én fælles vision og sikre, at de enkelte projekter over tid bidrager til en stærkere helhed.

De vigtigste delprojekter omfatter blandt andet:
Den Grønne Boulevard / H.C. Andersens Boulevard
Vision om at omdanne den nuværende trafikåre til en grøn boulevard og reducere vejprofilet fra seks til fire spor.
Parkmuseerne / Sølvgade og Øster Voldgade
Visioner for at styrke sammenhængen mellem byens parker, museer og kulturinstitutioner og skabe bedre grønne forbindelser på tværs af de store veje.
Nørre Voldgade
En vision for en grønnere og mere sammenhængende strækning langs den historiske fæstningsring, udviklet med afsæt i lokale initiativer fra Miljøpunkt Indre By & Christianshavn.
Oslos Plads
Et centralt knudepunkt mellem Østerbro, Kastellet og Østre Anlæg, hvor en fremtidig omdannelse kan styrke sammenhængen i Den Grønne Ring.


	Opbakning i IBLU:
	Argumentér kort for, at det foreslåede projekt kan opnå flertallets opbakning i IBLU. I kan evt. henvise til bydelsplan, høringssvar og breve fra IBLU

Dette projekt bygger bygger videre på vores kulturhistorie, vors museer og destinationer, styrker bioviversiteten, samler byen største park og byrum, og på denne måde ligger den i naturlig forlængelse af biodiversitets strategien, Kommuneplanen xx




Har I flere forslag til projekter, kan I kopiere skemaet ovenfor og udfylde det med et projekt pr. skema.
Den udfyldte skabelon sendes til jc8a@kk.dk hurtigst muligt og gerne inden udgangen af september 2026.08.26
På forhånd mange tak for jeres input!
